**második féléves helyi adószámla értesítők megküldése**

Segítve az önkéntes adófizetést Cegléd Város Közös Önkormányzati Hivatal Adóhatósága elkezdte a második féléves, helyi adófizetési kötelezettségről szóló értesítők megküldését.

Azon Ügyfelünk/Adózó kap "Értesítést adószámla egyenlegről", akinek 1000 Ft-ot meghaladó korábban esedékes helyi adótartozása van, illetve 2025. szeptember 15-ig adófizetési, előlegfizetési kötelezettsége van Cegléd Város Önkormányzata felé.

A magánszemélyek esetében az **adószámla egyenlegek 2025. augusztus 12-13-ai időpontban történt számfejtés alapján készültek el,** így a jelzett időpontig véglegessé vált adóhatósági döntés szerinti, azaz előírt vagy jóváírt/törölt könyvelési tételek, illetőleg az eddigi időpontig lekönyvelt pénzforgalmi tételek (befizetések, átvezetések) jelennek meg az adószámlán.

**A magánszemélyek részére augusztus utolsó hetében kerülnek postai kézbesítés alá az adóegyenleg értesítők a hozzájuk tartozó, befizetésre szolgáló készpénzátutalási megbízásokkal (sárga csekkekkel) együtt.** Természetesen a befizetések banki átutalással is teljesíthetők az adott adónem számlaszámára.

**Azon magánszemélyeknek**, akik az önkormányzati adóhatósággal való **elektronikus kapcsolattartásról rendelkeztek, valamint az egyéni vállalkozóknak és a vállalkozásoknak elektronikus úton /tárhelyükre/ kerülnek megküldésre az egyenleg értesítők** aktuális számfejtéssel **szeptember 05-ig**.

Felhívjuk a figyelmet, hogy amennyiben az adózó az elektronikus kapcsolattartás szabályai alapján képviseleti jogáról, helyi adóügyben eljáró meghatalmazottról rendelkezett, akkor a jogszabály helynek eleget téve, az adózó képviselőjének, meghatalmazottjának a tárhelyére történik az értesítő elhelyezése!

**Akik elektronikus tárhelyre kapják** az "Értesítést adószámla egyenlegről", az **adófizetés teljesíthető utalással, valamint bankkártyás fizetéssel is** (E-Önkormányzati portálon az **E-Fizetés modulon** keresztül). Az adószámla-egyenleg az adószámlák nevét és számát is tartalmazza. Banki átutaláskor az adószámot vagy az adóazonosító jelet és az egyenlegen található „Mutató” számot is kérjük feltüntetni a közlemény rovatban.

**A második féléves helyi adó részletek, és az iparűzési adóelőlegek pótlékmentesen 2025. szeptember 15. napjáig fizethetők meg.**

**(A fizetendő összegek a „Számlaegyenleg” sorban lévő összegek, a mínuszos előjelű tételek túlfizetést jelentenek.)**

 **Az Elektronikus Önkormányzati Portál az online befizetés és az önkormányzati ügyintézés mellett, az adófizetési kötelezettségek mindenkori online lekérdezésére is lehetőséget biztosít.** Az online ügyintézéshez szükséges a Központi Azonosítási Ügynökön (KAÜ) keresztül történő DÁP. azonosítás.

[**https://ohp-20.asp.lgov.hu/nyitolap**](https://ohp-20.asp.lgov.hu/nyitolap)

 **Kérem a Tisztelt Adózókat, hogy a megküldött értesítők tájékoztató szövegét is figyelmesen olvassák el!**

Az értesítőkkel és a befizetésekkel kapcsolatos további információkról az Adóirodánál érdeklődhetnek személyesen, vagy telefonon az alábbi ügyfélfogadási időben és elérhetőségeken!

Ügyfélfogadás:

Hétfő: 12:30 – 18:00

Kedd: 8:00 – 12:00

Szerda: 12:30 – 16:00

Csütörtök: nincs ügyfélfogadás

Péntek: 8:00 – 12:00

Ügyintézés az adózó vezetéknevének kezdőbetűje szerint:

A,Á,B,C,CS,D 53/511-446

 G,GY, I,Í,J,K, Kőröstetétlen, számok 53/511-450

 F,L,M,N,NY, O,Ó,Ö,Ő 53/511-449

 E,É,P,Q,R,S,SZ 53/511-451

H,T,TY,U,Ú,Ü,Ű,V,W,X,Y,Z,ZS 53/511-448

Köszönöm közreműködésüket és adófizetési kötelezettségük pontos teljesítését!

Dr. Diósgyőri Gitta

 címzetes főjegyző